# A:\CLUB.BMP1113. Budapest Zsombolyai u.6. 1113. Budapest Zsombolyai u.6

# T.:3433-880 T.:344-50000

E-mail: ratkaiklub@mail.datanet.hu [www.tit.hu](http://www.tit.hu), info@tit.hu

[www.ratkaimartonklub.hu](http://www.ratkaimartonklub.hu)

**2020. márciusi műsor**

Áprily Lajos: Március

A nap tüze, látod,
a fürge diákot
a hegyre kicsalta: a csúcsra kiállt.
Csengve, nevetve
kibuggyan a kedve
s egy ős evoét a fénybe kiált.

Régi, kiszáradt
tó vize árad,
néma kutakban a víz kibuzog.
Zeng a picinyke
szénfejű cinke
víg dithyrambusa: dactilusok.

Selymit a barka
már kitakarta,
sárga virágját bontja a som.
Fut, fut az áram
a déli sugárban
s hökken a hó a hideg havason.

Barna patakja
napra kacagva
a lomha Marosba csengve siet.
Zeng a csatorna,
zeng a hegy orma,
s zeng – ugye zeng, ugye zeng a szíved?

Kedves Klubtagok és Látogatók!

**Klubunk immár 65 éve szolgálja a művészetet kedvelő közönséget és a bemutatkozó művészeket.**
Klubunk nehéz anyagi helyzete késztet minket arra, hogy kérjük a tagdíjak mielőbbi befizetését és reméljük a műsorok elnyerték tetszésüket és ismerőseik körében is népszerűsítik klubunkat és barátaikat is a klubtagok között köszönthetjük. A klub számlájára is utalhatják a tagdíjat: Rátkai Márton Klub OTP-nél vezetett 11706016-20014177 szla.
Kérem az üzenetben feltüntetni a nevet és a +06- 30-234-6036 számon sms-ben a címet elküldeni.

Nagyon köszönöm. Sebőkné Zalka Ilona klubtitkár.

**3-án /kedden/ 9 órakor:**

**ARANYKOR JÓGA**

Az aranykorúak életkorához és fizikai állapotához alkalmazkodó gyakorlatokkal várjuk az érdeklődőket.
Foglalkozást akkreditált jógaoktató vezeti.
Az első találkozás ingyenes.
Belépőjegy 1.000 Ft, mely a helyszínen váltható.
Rátkai Klub tagoknak: 500-Ft
Találkozunk kedden reggel 9 órakor könnyű ruhában és meleg zokniban.

**5-én /csütörtökön/ du. 6 órakor:**

**9 ág, 10 év**

***"Egynek minden nehéz; soknak semmi se lehetetlen” /Gr. Széchenyi István /***

***KILENCÁGÚ KORONA CSOPORT kiállításának megnyitója***

A kiállító művészek:

**Sziráki Katalin, B.Csernyánszky Katalin, Makkai Márta, Czeglédi Júlia. Tóth Gabriella, Csovelák Edit, Orient Enikő, P.Asztalos Mária, Katona Kata,**

**10-én /kedden/ 9 órakor:**

**ARANYKOR JÓGA**

Az aranykorúak életkorához és fizikai állapotához alkalmazkodó gyakorlatokkal várjuk az érdeklődőket.
Foglalkozást akkreditált jógaoktató vezeti.
Az első találkozás ingyenes.
Belépőjegy 1.000 Ft, mely a helyszínen váltható.
Rátkai Klub tagoknak: 500-Ft
Találkozunk kedden reggel 9 órakor könnyű ruhában és meleg zokniban.

**12-én /csütörtökön/ du. 6 órakor:**

**BERNÁTH FERENC** Artisjus és Pro Cultura Minoritatum Hungariae díjas gitárművész, gitártanár, zeneszerző, a művészettudományok doktorának szerzői estje

**17-én /kedden/ 9 órakor:**

**ARANYKOR JÓGA**

Az aranykorúak életkorához és fizikai állapotához alkalmazkodó gyakorlatokkal várjuk az érdeklődőket.
Foglalkozást akkreditált jógaoktató vezeti.
Az első találkozás ingyenes.
Belépőjegy 1.000 Ft, mely a helyszínen váltható.
Rátkai Klub tagoknak: 500-Ft
Találkozunk kedden reggel 9 órakor könnyű ruhában és meleg zokniban.

**19-én /csütörtökön/ du.fél 6 órakor:**

**HUNGAROVIX Kiadó irodalmi estje**

**24-én /kedden/ 9 órakor:**

**ARANYKOR JÓGA**

Az aranykorúak életkorához és fizikai állapotához alkalmazkodó gyakorlatokkal várjuk az érdeklődőket.
Foglalkozást akkreditált jógaoktató vezeti.
Az első találkozás ingyenes.
Belépőjegy 1.000 Ft, mely a helyszínen váltható.
Rátkai Klub tagoknak: 500-Ft
Találkozunk kedden reggel 9 órakor könnyű ruhában és meleg zokniban.

**26-án /csütörtökön/ du. 6 órakor:**

**LiláDévi: Beavatás című kötetének bemutatója**

A személyes tapasztalatok alapján íródott történet elkalauzolja az olvasót egy indiai ashram mindennapjaiba, bepillantást enged egy autentikus jógamester, egy guru életébe, tanításaiba, csodatételeibe és részesei lehetünk az ősi mester-tanítvány életekre összefonódó kapcsolatának. A lebilincselően izgalmas regény egy földrészeken átívelő, hatalmas szerelmet tár az olvasó elé.

Beszélgetés Varga Katalin íróval, dramaturggal

A könyv a helyszínen megvásárolható.

**30-án/ hétfőn/ du. 5 órakor:**

**DUNATÁJ MOZI Művészportrék**

VADKACSA A VÍZ FÖLÖTT – portréfilm Jankovics Marcellről

**Jankovics Marcell**, a Magyar Művészeti Akadémia elnökségi tagja, Prima Primissima, Kossuth- és Balázs Béla-díjas rajzfilmrendező, művelődéstörténész, illusztrátor. Portréfilmsorozatunk róla szóló Vadkacsa a víz fölött című részében otthonában, illetve korábbi „fellegvárába" a Pannónia Filmvállalat műhelyébe ellátogatva idézi fel egykori álmait, és célkitűzéseit, amelyekhez, úgy érzi, hű maradt. A filmvállalat lépcsősorán visszaemlékszik arra a ködös téli hajnalra, amikor rádöbbent: pontosan elég, ha valaki egész életében mindig csak a következő lépcsőfokot látja, azt azonban hozzávetőleg tudnia kell, hogy milyen hosszú a lépcső és hová vezet. Elmeséli egyik álmát, mely eleven maradt benne anélkül is, hogy feljegyezte volna: vadkacsaként repül a tó felett és átéli a végtelenség érzetét.

Könyvek böngészése.

Büfé: ki mit hoz, azt kínál.

A TIT Stúdió Egyesülettel, a Magyar Művelődési Társasággal, a Dunatáj Alapítvánnyal közös rendezésben.

A belépés díjtalan!

A MŰSORVÁLTOZTATÁS JOGÁT FENNTARTJUK!
MŰSORAINK TAGDÍJKÁRTYÁVAL, VAGY NAPIJEGGYEL LÁTOGATHATÓK!
ÉVES TAGDÍJ:5000 Ft.
Napijegy ára: 500 Ft.

KÖZLEMÉNYEK
Kedves Klubtagok és Vendégek!
A LOOK Galleryben (1137. Bp. Katona József u. 10/a) március 3-án este 7 órakor: Láng Eszter kiállításának megnyitója. A kiállítás megtekinthető előzetes telefonegyeztetéssel (30-842-9715). Szeretettel várják az érdeklődőket.

Látogatási lehetőség a Filmes Házban (1092. Bp. Ráday u. 31/k) március 3-én /kedden/ du. 6 órakor: Drakulics elvtárs című filmet nézhetik meg a klubtagok.

 Rendező: Bodzsár Márk.

A Rátkai Márton Klub kulturális egyesület működését az Emberi Erőforrások Minisztérium, a Művészeti Szakszervezetek Szövetsége, a Területi Művelődési Intézmények Egyesülete, a Magyar Filmművészek Szövetsége, a LOOK Gallery, a HUNGAROVOX Kiadó és a TIT Stúdió Egyesület támogatja

